open-index/open-wikipedia-markdown huggingface dataset:
Christina Undhjem

**Christina Undhjem** (født 1976) er en norsk sangerinne og låtskriver. Hun er halvsøsteren til artisten Eivind Løberg.

## Karriere
I 1995 var hun én av finalistene i den norske talentkonkurransen Med blikket mot stjernene, hvor hun etterlignet Whitney Houston. Året etter deltok hun i den internasjonale finalen *European Soundmix Show* i Nederland, hvor hun kom på en delt annenplass.

Etter å ha flyttet til Danmark i 1995, gikk hun på Den Rytmiske Højskole i Vig, hvor hun møtte Lars H. Jensen og Martin M. Larsson. De tre startet popgruppa You Know Who, hvor Undhjem ble vokalist. Gruppa fikk platekontrakt med Universal. Gruppas selvtitulerte debutalbum fra 1997 solgte  eksemplarer i Danmark, og hadde hits med singler som «Good & Evil» og «Guantanamera». De har også skrevet "Finaly its christmas again" som er et av de mest avspilte julelåtene i Danmark med over 30 millioner streams på spotify.  Deretter solodebuterede hun med albumet *[[Watching You]]* i 1998, produsert av blant annet Cutfather & Joe og de tidligere bandmedlemmer fra You Know Who. Albumet solgte 25.000 eksemplarer.

I 1998 sang Undhjem på julesinglen «Let Love Be Love» med Juice, S.O.A.P. og Remee.

I 2001 ga Universal ut en EP med Undhje,. Med Niels Lan Doky som executive producer fikk Unhjem synge duetter med store navn som Gino Vannelli og Peabo Bryson. Gino Vannelli skrev og produserte begge duettene «Never Say Die» og «It takes a woman like me to love a man like you» og han produserte «Loving you is all i know» skrevet av Diane Warren. Undhjem var også i studio med Richard Marx som skrev og produserte «Back in my babys arms».

Sammen med venninnene Engelina og Ida Corr (som Undhjem tidligere sang med i duoen Sister) var hun med i gruppa Sha Li Mar, som sto for den musikalske underholdningen i TV 2-programmet *Venner for livet*, som ble sendt hver fredag. I 2002 ga de ut et album med coverversjoner av bl.a. Madonna, David Bowie, Bee Gees og Rod Stewart, og dro på turné. Samme år sang hun på DJ Aligator-singlen «Dreams» fra albummet *[[The Sound of Scandinavia]]*.

Undhjem bidro med vokal til popduoen Nik & Jays' to store hits fra henholdsvis  og , «En dag tilbake» og «Kan du høre henne synge». I 2004 var hun også med å skrive *[[Popstars]]*-vinneren Maria Lucias hit «Taking Back My Heart».

Hun har vært med i det norske Melodi Grand Prix to ganger. I 2006 med sangen «My Dream», og i 2007 med «Here». I 2009 deltok hun i Dansk Melodi Grand Prix med sangen «Underneath My Skin», som ble skrevet av Mads Haugaard og Bryan Rice.

Undhjem var tilknyttet det københavnske publishingfirma Good Songs Publishing.

I 2011 var hun med i *[[Det store korslaget]]* med Team Torhild.

Under coronatiden i 2020 i Bergen skrev og produserte Undhjem singelen «Hold On 2 Hope». Budskapet om å holde fast i håpet om bedre tider, var viktig for henne.

## Referanser


## Eksterne lenker
* 
* 
*
Bernhard von Sachsen-Weimar-Eisenach

**Carl Bernhard, prins av [[Sachsen-Weimar-Eisenach]]** (født 30. mai 1792 i Weimar, død 21. juli 1862) var en tysk militær leder som blant annet deltok i slaget ved Waterloo.

Han utmerket seg som soldat og ble i 1815, etter Wienerkongressen, utnevnt til oberst for et regiment, som tjente under kongen av Nederlandene. Han kjempet i slaget ved Quatre Bras og slaget ved Waterloo hvor han hadde kommandoen over 2. brigade av den 2. nederlandske divisjon.

## Tidlige år
Prins Bernhard ble født 30. mai 1792 i Weimar, som det syvende barn av Carl August von Sachsen-Weimar-Eisenach. Han lot seg verve til den prøyssiske hær og i 1806 kjempet han med Hohenlohe-Ingelfingens hær. I 1809 lot han seg verve til den saksiske hær og han kom til å kjempe under kommando av marskalk Jean Baptiste Bernadotte under slaget om Wagram.

## Waterloofelttoget
Prins Bernhards 2. brigade av den 2. nederlandske divisjon (Sedlnitsky) var de første av hertugen av Wellingtons styrker som ankom korsveien ved Quatre Bras. Prins Bernhards brigade holdt sammen med 1. brigade, som ankom senere, korsveien i nesten 24 timer fra sent om ettermiddagen 15. juni 1815, til omkring kl. 15 den 16. juni, og forhindret dermed marskalk Michel Ney og den venstre flanke av den franske *[[L'Armée du Nord]]* i å innta korsveien innen hertugen av Wellington og større allierte styrker ankom for å konsolidere den 2. divisjon og kjempe i slaget ved Quatre Bras. Det suksessfulle forsvaret av korsveien utført av de to brigadene i den nederlandske 2. divisjon var en av den viktigste aksjonene av noen av koalisjonens brigader under hele Waterloofelttoget.

Under slaget ved Waterloo hadde prins Bernhard kommandoen over de allierte styrker som holdt gårdene ved *Papelotte*, *Frichermont* og *La Haie* på den ytterste venstre enden av hertugen av Wellingtons frontlinje. De hadde stor strategisk viktighet, ikke bare fordi at hvis disse styrker lot seg overløpe kunne franskmennene flankere Wellington, men også fordi det var fra den retningen Wellington forventet og fikk prøyssisk støtte. Selv om Duruttes 4. franske divisjon under slaget kortvarig fikk et fotfeste i Papelotte, ble det aldri inntatt.

## Senere liv og familie
I årene etter Waterloo utmerket han seg som hærfører av en nederlandsk divisjon i den belgiske kampanje i 1831 (tidagerskampagnjen), og 1847–50 hadde han kommandoen over styrkene i Nederlandsk Ostindia. Han døde 21. juli 1862 i Liebenstein.

Han giftet seg med Ida av Sachsen-Meiningen, datter av Georg 1. av Sachsen-Meiningen, den 30. mai 1816 i Meiningen. 
Prins Bernhards sønn, William Augustus Edward, kjent som Prins Edward av Sachsen-Weimar (1823–1902), lot seg verve til den britiske hær og utmerket seg i Krimkrigen, ble oberst i *1. Life Guards*, og senere britisk feltmarskalk.

Hans datter Amalia giftet seg med prins Henry av Nederlandene.

## Referanser




## Eksterne lenker
* 
* Pierre de Wite. The prince of Orange at Quatre Bras and the order of battle of the 2nd Dutch division  gives a description of Prince Bernhard's actions at Quatre Bras
Mantorp Park

**Mantorp Park** er en racerbane beliggende ved Europavei 4 like ved Mantorp. Banen, som ble innviet i 1969 eies og drives av Motor Events Sweden AB.

Banen har tre banestrekninger, pluss en bane for dragracing

## Eksterne lenker
*
Rally Fighter

**Rally Fighter** er den første bilmodellen produsert av Local Motors. Bilen er utformet under Creative Commons CC-BY-NC-SA-lisens som den første bil i verden.

## Eksterne lenker
* 
* Popular Mechanics: *Local Motors Rally Fighter: PM Exclusive Test Drive*, artikkel (engelsk)
* Jalopnik.com: *Local Motors Rally Fighter: The First-Ever Creative Commons Car*, atrikkel (engelsk)
Days of Wonder

**Days of Wonder** er et brettspillselskap med kontor i USA og Frankrike. Selskapet ble grunnlagt i 2002 av  Eric Hautemont og Mark Kaufman og spesialiserer seg på s.k. Eurospill (Eurogames).

Selskapet mottok brettspillprisen Spiel des Jahres i 2004 for *[[Ticket to Ride (brettspill)|Ticket to Ride]]* av Alan R. Moon.

Nedenfor er noen av spillene fra Days of Wonder listet opp:

* *Gang of Four* (Lee Yih); 2002
* *Queen's Necklace* (Bruno Faidutti og Bruno Cathala); 2003
* *Mystery of the Abbey* (Bruno Faidutti og Serge Laget; 2003)
* *Pirate's Cove* (Paul Randles og Daniel Stahl; 2003)
* *[[Ticket to Ride (brettspill)|*Ticket to Ride* (brettspill)]]* (Alan R. Moon; 2004)
* *Memoir '44* (Richard Borg; 2004)
* *Ticket to Ride: Europe* (Alan R. Moon; 2005)
* *Shadows Over Camelot* (Bruno Cathala og Serge Laget; 2005)
* *Ticket to Ride: Märklin* (Alan R. Moon; 2006)
* *Cleopatra and the Society of Architects* (Bruno Cathala og Ludovic Maublanc; 2006)
* *BattleLore* (Richard Borg; 2006) (lisensen ble solgt til Fantasy Flight Games)
* *Colosseum* (Markus Lübke og Wolfgang Kramer; 2007)
* *Small World* (Philippe Keyaerts; 2009)
* *Mystery Express* (Serge Laget og Antoine Bauza; 2010)
* *Cargo Noir* (Serge Laget; 2011)
* *Small World: Underground* (Philippe Keyaerts; 2011) 

## Eksterne lenker
* 
* selskapets side på Boardgamegeek.com
Rodinia calphurnia

***Rodinia calphurnia*** er en dagsommerfugl som tilhører familien Riodinidae.

## Utseende
En middelsstor (vingespenn ca. 40 millimeter), kraftig sommerfugl. Arten er lett å kjenne, men kan ligne på enkelte smygere (Hesperiidae), kjennes imidlertid lett fra disse på at antennene ikke er krokete i spissen. Bakvingen er trukket ut til en lang, rett stjert. Oversiden er for det meste brun, med et hvitt tverrbånd som ikke når hverken for- eller bakkanten. Stjerten er hovedsakelig blågrønn, og det går en rett, rød stripe fra roten av bakvingen til roten av stjerten.
Undersiden er mønstret som oversiden, men blekere på farge.

## Utbredelse
Arten er kjent fra Panama, Colombia, Fransk Guyana og det nordlige Brasil, muligens også fra Costa Rica.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien Riodinidae – ca. 1500 arter, noen ganger regnet til Lycaenidae
************** Underfamilien Riodininae 
*************** stammen Nymphidiini 
**************** *Rodinia calphurnia* (Saunders, 1850)

## Kilder
* Brower, A.V.Z. (2011) *Rodinia* på *Tree of life* http://tolweb.org/Rodinia_calphurnia/
* Markku Savela's Lepidoptera and some other life forms: Sjekkliste over artene. Hentet 6.2. 2012

## Eksterne lenker
* 
* Butterflies of America – *Rodinia calphurnia* http://www.butterfliesofamerica.com/rodinia_calphurnia_barbouri.htm
Portmore United

**Portmore United FC** er et fotballag i Portmore i Jamaica. De spiller i Red Stripe Premier League som er den øverste divisjonen i Jamaica.

Klubben ble stiftet som Hazard United for over tyve år. Klubben har fire seriemesterskap; 1993, 2003, 2005 og 2008.
Rattus (brettspill)

Rattus er et brettspill i eurospillsjangeren fra de norske spilldesignerne Åse Berg og Henrik Berg. Spillet ble lansert i 2010 og utgitt av White Goblin Games.

Rattus henter tematikken fra et pestbefengt Europa på 1300-tallet. Spillerne gjør bruk av ulike samfunnsklasser fra middelalderen i kampen mot pesten – og rottene. Bøndene gir for eksempel ekstra befolningsvekst, munkene holder rottene unna, mens de rike kjøpmennene rømmer når pesten kommer.

Rattus er for 2 – 4 spillere og rangeres som et middels til lett familiespill. Spillmekanikken er områdekontroll. Spillet har til nå fått to store utvidelser (Pied Piper og Rattus Africanus).

## Utmerkelser
*Golden Geek, nominert til beste familiesill (2011)
* Lucca Games, nominert til beste familiespill (2011) 

## Eksterne lenker
* om spillet på Boardgamegeek.com
Caesar A. Rodney

**Caesar Augustus Rodney**, født 4. januar 1772 i Wilmington, Delaware, død 10. juni 1824 i Buenos Aires, Argentina, var en amerikansk, demokratisk-republikansk politiker, og USAs syvende justisminister.

Rodney var medlem av representantenes hus 1803 til 1805, samt 1821 til 1822. Han var medlem av USAs senat 1822 til 1823. Som justisminister tjenestegjorde Rodney under presidentene Thomas Jefferson og James Madison fra 1807 til 1811. Rodney deltok i 1812-krigen, hvor han var kaptein, og var med på i 1914 å forsvare Baltimore. Han var senere diplomat for USA i Argentina.

## Referanser


## Eksterne lenker
* 
* 
*  Delaware's Members of Congress
Gymnastikksal

En **gymnastikksal** eller **gymsal** er et rom beregnet på kroppsøving eller gymnastikk, spesielt på skoler.

En gymnastikksal i Eggemoen leir fra 1954 ble fredet i 2004.

## Referanser


## Eksterne lenker
*
Jan Olav Aamlid

**Jan Olav Wilborn Aamlid** (født 1954), er en norsk numismatiker og eiendomsutvikler. 

## Bakgrunn og virke
Aamlid regnes som en av Norges fremste eksperter innenfor numismatikk. Han etablerte i 1974 Oslo Mynthandel. Gunnar Thesen kom med på eiersiden mot slutten av 1990-årene. Aamlid har holdt, og holder fremdeles flere rekorder innenfor numismatikk som blant annet den mest verdifulle romerske mynt solgt i Skandinavia, den mest verdifulle norske mynt som er solgt, den mest verdifulle skandinaviske mynt som er solgt og den største arrangerte myntauksjonen holdt utenfor Sentral-Europa. 

Aamlid begynte å samle på mynter 10 år gammel da han fikk noen mynter av sin bestemor. Han ble siden en ivrig samler og mynthandler, med utsalget Oslo Mynthandel i Oslo og *House of the Golden Coin* i Thailand. Han er mest kjent for å ha kjøpt gull- og sølvmynter fra Rundeskatten (fra vraket av skipet «Akerendam») på en auksjon i Zürich i Sveits i 1979, hvor han betalte 882&nbsp;000 sveitsiske franc. På den tiden var kjøpet det største notert fra et sunket skip, og den største summen betalt for et enkelt kvanta med mynter. I 1987 kjøpte Aamlid en 1918 Thai 1 tickal-seddel med et 50 tical overtrykk for 51&nbsp;000 dollar, den største summen på daværende tidspunkt betalt for en enkelt seddel. I 1988 kjøpte han også store deler av den norske gullbeholdningen fra gulltransporten, 100&nbsp;484 nordiske gullmynter for ca. 100 millioner norske kroner fra diverse banker i USA og Canada. Begge disse mynthandlene står oppført som rekorder i *[[Guinness rekordbok]]*.

I 2012 startet han og familien Pattaya Self Storage i Pattaya, Thailand. 

I 2022 skrev han og publiserte boken “Siamese Specimen Banknotes First Series”, som oppnådde 2. plass i International Bank Note Society's kåring av 2022 Book of the Year, Aamlid ble for dette tildelt "Literary Achievement Award for significant contribution to the advancement of numismatic knowledge".

I november 2022 ble Aamlid tildelt Schivemedaljen i sølv med miniatyr av Norsk Numismatisk Forening.

Andre og tredje del av bokserien *Siamese Specimen Banknotes* ble utgitt i henholdsvis 2023 og 2024.

## Bibliograf
* 1989: *Norges mynter 1990: perioden 1814-1989* – ISBN 9788273190611
* 1990: *Skattejegeren: eventyret om gutten som ble millionær på ti-ører* – ISBN 9788202130503
* 2022: *Siamese Specimen Banknotes First Series - ISBN 978-616-588-936-0*
* 2023: *Siamese Specimen Banknotes Second Series - ISBN 978-616-598-665-6*
* 2024: *Siamese Specimen Banknotes Third Series - ISBN 978-616-608-792-5*

## Referanser
Haaken Christensen (tegneserieskaper)

: *Ikke til å forveksle med kunsthistorikeren og galleristen [[Haaken Christensen|Haaken Andreas Christensen]].*

**Haaken Christensen** (1886–1974) var en norsk illustratør og tegneserieskaper. 

Christensen fødtes i Kristiania. Han var opprinnelig utdannet ingeniør, og tok sin diplomeksamen i Berlin i 1913.

## Illustratør og tegneserieskaper
Christensen ble i mellomkrigstiden ansatt som illustratør hos reklamefirmaet Høydahl-Ohme, og tok også en rekke andre oppdrag som illustratør. Det var angivelig tegneserieskaperen Ivar Mauritz-Hansen som oppfordret Christensen til å skape en tegneserie, og resultatet ble serien *Brumle* i 1935, angivelig den første norske tegneserien med dyr som hovedkarakterer.

*Brumle* var hovedsakelig rettet mot barn, med tilnærmet realistiske tegninger og teksten plassert under billedrutene. Christensen sto selv for tekst og tegning. Serien gikk hver uke i ''Illustrert Familieblad'' årene 1935–1958, og kom også ut som julehefte 1935–1956, disse på eget forlag. De to første juleheftene med *Brumle* ble også utgitt i Sverige (1936-1937), hos forlaget Åhlen & Söner.

## Bakgrunn
Christensen var sønn av lagmann Hans Christian Christensen (d. 1890) og Eva Julie Johanne Mathiesen (d. 1893). Han ble foreldreløs i meget ung alder.

Christensen giftet seg i 1914 med Reidunn Kaasen (f. 1893). Paret fikk fire barn.

## Referanser
Michael Hutchence

**Michael Kelland John Hutchence** (1960–1997) var en australsk musiker og skuespiller. Han var grunnlegger, vokalist og låtskriver for rockebandet INXS fra 1977 og til sin død i 1997. Hutchence var et medlem av den kortlivede poprock-gruppa Max Q og innspilte solomateriale som ble utgitt først etter hans død. Han var skuespiller i filmene *[[Dogs in Space]]* (1986) og *[[Frankenstein Unbound]]* (1990). I henhold til rockehistorikeren Ian McFarlane var «Hutchence den arketypiske showmannen i rocken. Han utsonderte en åpen seksuell, macho-kulhet med sine strømmende lokker, og smidige og overstrømmende bevegelser på scenen.» Ved prisutdelingen i 1991 ved BRIT Awards vant Hutchence prisen som «beste internasjonale artist» samtidig som INXS vant den beslektede prisen for musikkgrupper.

Hans private liv ble ofte omtalt i australsk og internasjonale presse med en rekke av kjærlighetsaffærer med kjente skuespillere, modeller og sangere. Hutchences forhold til den britiske TV-personligheten Paula Yates begynte mens hun fortsatt var gift med musikeren og organisatoren for *[[Live Aid]]*, Bob Geldof. Hutchence og Yates fikk en datter sammen i 1996 rett etter at hun hadde skilt seg fra Geldof. Hutchences død i 1997 ble forklart av likskuemannen i New South Wales som et resultat av selvmord. Familien og Yates forteller at Hutchences etter en hodeskade hadde vært deprimert, at han selv hadde sagt han ikke fikk noen glede av å opptre med begrensede ressurser, og at dette var årsak til selvmordet. I 2000 døde Yates av en overdose med heroin, og deres datter ble plassert i Geldofs omsorg sammen med hennes halvsøstre.

Vokalisten i Smashing Pumpkins, Billy Corgan, skrev kort tid etter sangen «Shame» om Michael Hutchence. Teksten var et rett og slett et dikt, om hva Corgan ville ha sagt til ham før han døde. «Shame» er å finne på *[[Adore]]*, som ble utgitt i juni 1998. Noen år senere skrev Bono fra U2 også sangen «Stuck in A Moment You Can't Get Out Of» om Hutchence.

## Referanser


## Eksterne lenker
* 
* 
* 
*
Mangyongdaelinja

**Mangyongdaelinja** er en planlagt undergrunnslinje på Pyongyangs undergrunnsbane i Nord-Korea.

Den delen av Chollimalinja som går fra Ponghwa til Puhung er også kjent som *Mangyongdaelinja* fordi den ikke fortsetter sørover som først planlagt, men gjør en sving vestover nord for Taedongelva i retning av Mangyongdae. Stasjonene er de foreløpig siste som er tatt i bruk og ble åpnet 10. april 1987.

Om en linje i retning Mangyongdae noen gang blir bygd kan det også være som en forlengelse av Hyoksinlinja nordfra. En mulig rutetrase er allerede trafikkert av trikk. Men kanskje det viktigste argumentet for å utvide denne linja er å knytte landets overvåkingssentere for atomvåpenangrep som også ligger i Mangyongdae sammen med flere andre militære sentre ved hjelp av undergrunnsbanen. En utvidelse var planlagt ferdigstilt i år 2000, men er utsatt.
Gunnar Thesen

**Gunnar Peter Thesen** (1952–2025) var en norsk numismatiker, kjøpmann og auksjonarius. 

På slutten av 80-tallet kom han inn på eiersiden i  Oslo Mynthandel som Jan Olav Aamlid etablerte i 1974. Thesen var aktiv i Oslo Numismatiske Forening siden oppstarten i 1972 og ble regnet som en av de fremste ekspertene i Norge innenfor numismatikk. Han deltok blant annet i juryen under kåringen av Tidenes norske mynt i 2009. 

Thesen bidro også til å oppklare saken da en utro ansatt ved Det norske slott forsøkte å selge Norges «første» mynt til Oslo Mynthandel. Mynten fra 1909 var av gull og verdsatt til en million kroner. Thesen var høsten 2012 med på å starte Oslo Myntgalleri.

## Bibliografi
* 1989: *Norges mynter 1990: perioden 1814-1989* – ISBN 9788273190611
* 1995: *Norges mynter 1995: perioden 1814-1994: vurderingsliste* – ISBN 9788273191205
* 2004: *Norges mynter 2005* – ISBN 9788273191953
* 2010: *Norges mynter 2011: perioden 1814-2010 : vurderingsliste* – ISBN 9788292933084
* 1989: *Norges mynter 2012: perioden 1814-2011 : vurderingsliste* – ISBN 9788292933114

## Referanser
Tashunga

***Tashunga*** eller ***North Star*** er en westernfilm fra 1996 regissert av Nils Gaup. Filmen er basert på amerikanske Henry Wilson Allens roman *The North Star* fra 1956. Filmen var en samproduksjon mellom USA, Norge, Italia, Frankrike og Storbritannia.

## Handling
I begynnelsen av Nome Gold Rush i 1899 eier Sean McLennon, en skotsk / irsk-amerikansk land-baron, de aller meste av eiendommene i nærheten av Nome, og erklærer at bare amerikanske statsborgere kan lovlig kreve retten til eventuelle verdifulle mineraler som blir funnet i området. Han bruker blant annet makt og innflytelse for å få lokal-politikk og rettshåndhevelse til å fungere til hans egen fordel. De opprinnelige eierne av området blir ofte drept etter McLennons ordre.

Gjengens siste mål, Hudson Santeek, slipper så vidt unna ett drapsforsøk. Men han blir vitne til McLennons håndlanger Reno som myrder Santeeks adoptiv-far - en eldre amerikansk-indiansk stamme-sjef - i kaldt blod. Santeek, som er halvt hvit og halv amerikansk-indianer, hadde "kjøpt" sin surrogat-families jord i forsøk på å holde gruvearbeidere borte fra området deres. Santeek vender tilbake til Nome for å konfrontere McLennon.

Men Sarah, McLennons unge irske kone griper inn med våpen. McLennon avvæpner Santeek, og de to slåss. Santeek kidnapper Sarah, stjeler en hundeslede og rir ut i Alaskas villmark. Uten tillatelse fra en lokal sheriff i området forsøker McLennon å reise ut i tundraen for å drepe Santeek og redde sin kone. Etter problemer innad i gjengen, dreper McLennon flere medlemmer av hans egen gjeng, og setter ut etter å fullføre jobben han startet.

I mellomtiden, tilbake i Nome, begynner oberst Henry Johnson og US Marshals sin egen etterforskning av McLennon og hans eiendommer. Myndighetene legger merke til at alle de opprinnelige eierne e på mystisk vis har dødd i løpet av den siste tiden. Sheriff Lamont (spilt av Nicholas Hope) forsøker å bringe McLennon og Santeek tilbake til avhør og etterforskning. Håndheverne forsøker å lokalisere McLennon og gjengen hans, men McLennon nekter å adlyde deres ordre. Gjengen skyter Lamont og de andre tjenestemennene til døde. McLennon og de få overlevende medlemmene av gjengen hans sporer etter hvert opp Santeek til en is-grotte./

## Rolleliste
* James Caan - Sean McLennon
* Christopher Lambert - Hudson Saanteek
* Catherine McCormack - Sarah
* Burt Young - Reno
* Jacques François - Colonel Henry Johnson
* Morten Faldaas - Smiley
* Reidar Sørensen - Bjorn Svenson
* Peder Torget - Jesper
* Hilde Grythe - Hannah Svenson
* John Cassidy - Jim Hanson
* Audun Meling - Raferty 
* Sverre Anker Ousdal - Lindberg
* Kalle Øby - Bartender
* Torgils Moe - Magnusson
* Frank Krog - Big Tim
* Harald Brenna - Iron Mike
* Nicholas Hope - Sheriff Lamont
* Mary M. Walker - Haina
* Renny Hoaloha Loren - Cheelik
* Frank Sotonoma Salsedo - Nakki, indiansk scout
* Don Backhurst -
* Rodney «Two Eagle» Randall -
* Stephen Sinclair - Auksjonarius
* Simon Lay - Pete
* Asmund Brede Eik - Gwill
* Norman Charles - Tonga
* Øyvind Lie Thommessen - Graves
* Mikkel Gaup - Ross
* Makka - Ulven

## Referanser


## Eksterne lenker
*
Ife

**Ife** (jorubaspråk: *Ifè*, også *Ilé-Ifẹ̀*) er en oldtidsby tilhørende jorubafolket i sørvestlige Nigeria. Det har blitt avdekket bevis for bosetning som er datert tilbake til 600-tallet f.Kr. og i henhold til folkets egne tradisjoner er det et av de eldste organisert samfunn i verden. Stedet er lokalisert i dagens nigerianske delstat Osun. Ife ligger omtrent 218&nbsp;km nordøst for Lagos.

Ife er yorubafolkets religiøse og kulturelle senter. Området hadde mellom 800-tallet og 1100-tallet en blomstringstid. Fra denne tiden har man bevart mange skulpturer i bronse og terrakotta. Midt i byen ligger et gammelt kongepalass som i dag delvis er museum. Byen har omkring  innbyggere (2004) og er et viktig handelssenter. Siden 1961 har byen hatt et universitet.

## Historie
### Den hellige byens mytiske opprinnelse
Yorubafolket hevdet å ha sin opprinnelse i Ife. I henhold til deres mytologi, beordret den øverste gud Olodumare guden Obatala å skape jorden, men på sin veg fant han palmevin, drakk den og ble beruset. Obatalas yngre bror Oduduwa tok skapelsens tre gjenstander fra ham, krøp ned fra himmelen langs en kjede og kaset en håndfull jord på det opphavelige hav, deretter plasserte en hanekylling på det slik at de ville spre seg utover jorden, således skape det land som Ife kom til å bli bygget på.

Oduduwa plantet en palmenøtt i en grop på det nydannede landet og derfra vokste det opp et stort tre med seksten grener, en symbolsk representasjon på de ulike klanene i den tidlige bystaten Ife. At Oduduwa hadde tilegnet seg skapelsen førte til en evig konflikt mellom ham og hans bror Obatala som fortsatt blir utspilt i dagens moderne tid av kultgrupper i to klaner i løpet av den årlige nyttårsfestivalen Itapa. Ved sin skapelse av verden ble Oduduwa stamfar av det første guddommelige konge av Yoruba, men det er forstått at Obatala skapte de første menneskene ut av leire. Betydningen av ordet «Ife» på yorubaspråket er «utvidelse»; "Ile-Ife" er derfor i referanse til opphavsmyten «Utvidelsens land». På grunn av dette er byen vanligvis ansett som krybben til ikke bare yorubasivilisasjonen, men til hele menneskeheten, i henhold til troende av yorubatroen.

## Referanser


## Eksterne lenker
*
Poredyr

**Poredyr** eller **foraminiferer** (Foraminifera) er en gruppe av encellede organismer (protister).

De er bygget opp av ett eller flere kamre. Kamrenes vegger kan være hele, men oftere med hull mellom kamrene. Gjennom hullene sender cellens cytoplasma ut lange, tynne pseudopodier (reticulopodier). 

Det finnes  arter, og tillegg er det beskrevet  arter. De fleste artene er bunnlevende i havet der de finnes helt ned til Challengerdypet (). Det er også noen pelagiske arter i havet, og noen ganske få holder til i ferskvann.  

Betegnelsen *Foraminifera* betyr «hullbærere».

## Eksterne lenker
*
Oyoriket

**Oyoriket** var et rike i det som nå er det sørvestlige Nigeria som ble grunnlagt av yorubafolket.

Riket ble til på 1400-tallet og ble et av de viktigste rikene i det vestlige Afrika. Det hadde sin storhetstid på 1600-tallet og 1700-tallet.

## Litteratur
* Babatunde A. Agiri: *Oyo History Reconsidered.* In: *History in Africa.* Bd. 2, 1975, S. 1–16, .
* Joseph A. Atanda: *The New Oyo Empire. Indirect Rule and Change in Western Nigeria 1894–1934.* Longman, London 1973, ISBN 0-582-64537-9.
* Samuel Johnson: *History of the Yorubas from the earliest times to the beginning of the British protectorate.* Routledge, London 1921, S. 143–187.
* Dierk Lange: *Ancient Kingdoms of West Africa. Africa centred and Canaanite Israelite Perspectives. A Collection of published and unpublished Studies in English and French.* Röll, Dettelbach 2004, ISBN 3-89754-115-7, S. 239–242.
* Dierk Lange: *Origin of the Yoruba and „The Lost Tribes of Israel“.* In: *Anthropos.* Bd. 106, Nr. 2, 2011, S. 579–595, (Digitalisat (PDF; 593&nbsp;kB)).
* Robin Law: *The Oyo Empire, c. 1600 – c. 1836. A West African Imperialism in the Era of the Atlantic Slave Trade.* Clarendon Press, Oxford 1977.
* Robin Law: *African Cavalry State: The Kingdom of Oyo.* In: *The Journal of African History.* Bd. 16, Nr. 1, 1975, S. 1–15, .
* M. O. Ogunmọla: *A New Perspective to the Òyó Empire History. 1530–1944.* Vantage Publishers, Ibadan 1997, ISBN 978-2458-78-3.
Ain’t Got the Blues

***Ain't Got the Blues*** er debutalbumet til det svenske bandet Full Metal Jacketz, utgitt i 1990.

Plata ble utgitt på CD og LP i tre forskjellige farger (svart, transparent og okseblod).

## Sporliste
# «Bang My Head»  3:04  *(C. Odin)*
# «I Want Your Body»  2:12  *C. Odin)*
# «Warrior Gangs»  2:30  *([[Martin H-Son| H-Son]]/Six 10)*
# «Shut Up»  1:53  (C. Odin)
# «Ain't Got the Blues... (part I)»  6:43  *([[Martin H-Son| H-Son]]/C. Odin)*
# «Ain't Got the Blues... (part II)»  1:53  *(C. Odin)* 
# «Won't Waste My Life»  5:55  *([[Martin H-Son| H-Son]]*/J.C. Patterson)*
# «Terible Woman»  2:54  *(H-Son*/J.C. Patterson)*
# «What Have I Done»  2:09  *(C. Odin)*
# «A Living on My Own»  1:43  *([[Martin H-Son| H-Son]]*/C. Odin)*
# «Don't Go»  1:55  *(Six 10)*
# «Up Against the Wall»  2:12  *(J.C. Patterson/Six 10)*

== Medvirkende ==
* [[Martin H-Son| H-Son]] – trommer, bakgrunnsvokal *(horn på Keyboard spor 4, gitar på spor 6)*
* Six 10 – gitar
* C. Odin – bass, bakgrunnsvokal *(gitar på spor 6)* 
* J.C. Patterson – hovedvokalist
* Robert Brännström – Mmunnspill *(spor 1)*
* Ann My – kvinnelig vokal *(spor 2 og 8)*
* Jörgen Westman – bakgrunnsvokal *(spor 4)*
* G.W. Frick – slidegitar *(spor 5 og 6), Gitar (spor 6)*  
* Micke Svensson – gitar *(spor 7 og 12)''

## Eksterne lenker
*
I Want Your Body

**«I Want Your Body»** er en sang skrevet av C. Odin og spilt inn av det svenske bandet Full Metal Jacketz. Sangen er fra deres album fra 1990, *[[Ain't Got the Blues]]*, og den ble samme år utgitt på singel.

## Sporliste
# «I Want Your Body» 2:12 *(C. Odin)*
# «Keep on Rockin» 1:47 *(C. Odin/[[Martin H-Son| H-Son]])*

## Musikere
* H-Son – Trommer, Bakgrunnsvokal 
* Six 10 – Gitarist
* C. Odin – Bassist, Bakgrunnsvokal 
* J.C. Patterson – Hovedvokalist
* Ann My – kvinnelig sangstemme
Ge mig en öl

***Ge mig en öl*** er en EP fra det svenske bandet Full Metal Jacketz, utgitt i 1989.

## Sporliste
# «Vi ska va glada»  2:55
# «Up Against the Wall»  2:10
# «Ge mig en öl»  1:48
# «Dö för dig»  3:01

## Musikere
* H-Son – Trommer 
* Six 10 – Gitarist
* Crippa – Bassist
* O-Lars – Vokalist

## Eksterne lenker
*
Zeebrugge-raidet

**Zeebruggeraidet** var en treffning som fant sted 23. april 1918 og var et forsøk av Royal Navy for å nøytralisere den tyskokkuperte havnen i Brugge-Zeebrugge. Havnen ble brukt av Den tyske keiserlige flåte som base for ubåter som var en trussel mot alliert shipping.

Ideen var å senke eldre skip ved inngangen av havnen for å blokkere den. Blokkskipene ble ikke senket på de riktige stedene og derfor ble havnen bare blokkert i et par dager. Tyskene fjernet to brygger i den vestlige delen av kanalen og kunne dermed bevege ubåtene inn og ut av havnen ved høyvann.

Raidet ble sett på som en seier av alliert propaganda og resulterte i tildelingen av åtte victoriakors. Av de 1700 britiske sjømennene som tok del i aksjonen ble 300 såret og mer enn 200 drept.
Australian War Memorial

**Australian War Memorial** er Australias nasjonale minnesmerke for de australske falne fra kriger eller fredsbevarende operasjoner Australia har deltatt i. 

Minnesmerket ligger i hovedstaden Canberra og består av tre deler: minneområdet (shrine) som inneholder en minnehall og graven til den ukjente australske soldat, minnegalleriene (forsvarsmuseum) og biblioteket. 

Minnegalleriene inneholder en omfattende militærhistorisk samling som dekker australsk krigsdeltakelse fra midten av 1800-tallet fram til i dag.

## Referanser


## Eksterne lenker
*
2 Squadron RAAF

**2 Squadron RAAF** er Royal Australian Air Force-skvadron som flyr Boeing 737 AEW&C overvåkningsfly. Skvadronen ble dannet som del av Australian Flying Corps (AFC) i september 1916 og har flydd både jagerfly og bombefly siden da.

## Første verdenskrig
Skvadronen ble opprettet ved Heliopolis i Egypt og fløy opprinnelig Airco DH.5 jagerfly. Skvadronen tok del i slaget ved Cambrai med bakkeangrepsoppdrag. I desember 1917 ble DH.5 jagerflyene byttet ut med Royal Aircraft Factory S.E.5 og skvadronen ble en ren jagerskvadron. Under første verdenskrig produserte skvadronen 17 flyveress.

## Etter første verdenskrig
Under andre verdenskrig fløy skvadronen bombefly i stillehavsområdet. Skvadronen deltok under Malayakrisen og Vietnamkrigen. Etter Vietnamkrigen var skvadronen utstasjonert ved RAAF Base Amberley som ligger vest for Brisbane i Queensland frem til den ble oppløst i 1982. Skvadronen ble gjennopprettet i 2000 for å fly overvåkningsfly som del av Project Wedgetail.

## Kilder
*  RAAF Museum: No 2 Squadron, Royal Australian Air Force Besøkt 18. oktober 2018
Rock´n roll (album)

***Rock´n roll*** er det andre studioalbumet til det svenske bandet Full Metal Jacketz, utgitt på Helikopter Records i 1992.

## Sporliste
# «Ghost Town»  3:37  *([[Martin H-Son| H-Son]]/C. Odin)*  
# «Shot Down»  2:49  *([[Martin H-Son| H-Son]]/T.Malmqvist)*
# «I Ain't Listenin»  3:30  *([[Martin H-Son| H-Son]]/Jempa C.P.)*
# «We Know it all»  3:05  *(C. Odin)*
# «Phoney Heaven»  2:14  *(J.Westman)*
# «Magic In The Air»  3:53  *([[Martin H-Son| H-Son]])* 
# «St.Q»  3:11  *(Six 10/Jempa C.P)*
# «Radio Song»  3:32  *(C. Odin)*
# «Get Your Hands Off Me»  3:55  *([[Martin H-Son| H-Son]]/C. Odin)*
# «1999»  3:58  *([[Martin H-Son| H-Son]]/Jempa C.P.)*
# «Six Feet Under»  3:34  *([[Martin H-Son| H-Son]]/Jempa C.P.)*
# «Happy Love»  2:19  *(C. Odin)*
# «Do You Feel Alright»  1:10  *(Six 10/Jempa C.P.)*
# «Blow My Mind»  3:13  *(C. Odin)*
# «Country Radio»  3:30  

## Personell
* H-Son – trommer, bakgrunnsvokal
* Six 10 – gitar
* C. Odin – bass, tamburin, bakgrunnsvokal
* Jempa C. Patterson – vokal
* Tobias Malmqvist – gitar
* Staffan Ahlbom – gitar, keyboard, bakgrunnsvokal

## Referanser
Piña colada

**Piña colada** er en cocktail laget av hvit rom, ananasjuice og kremet kokosmelk og servert med knust is. Navnet *piña colada* er spansk for «silt ananas». Ananasjuice blandet med kokosmelk har vært brukt som leskedrikk på Cuba, men som cocktail kan den føres tilbake til Hotel Caribe Hilton San Juan, Puerto Rico i 1954. Den ble populær i USA i 1970-årene og spredte seg så til resten av verden.

## Referanser
Tore Jahnsen

**Tore Jahnsen** (født 27. januar 1954) er en prisbelønt norsk genteknolog, kjent for sine studier av hormonfølsomme proteinkinaser.

Han fikk cand.med. 1982 og dr.med. året efter på avhandlingen *Regulation of gonadotropin responsive adenylyl cyclases in rat testes*, hvorpå han 1984–85 var ved Texas Medical Center i Houston. Fra 1988 jobbet han ved Institutt for medisinsk biokjemi ved Universitetet i Oslo, først som førsteamanuensis, og fra 1992 som professor. Jahnsen var også laboratorieleder ved det genteknologiske laboratorium på Rikshospitalet. Hans forskergruppe med ti medlemmer hadde i 1991, som den første i verden, kartlagt åtte bestemte gener.

## Utmerkelser
* Anders Jahres medisinske pris for yngre forskere 1991, «for hans grunnleggende forskning over hormonelle systemer»

## Referanser
Rune Blomhoff

**Rune Blomhoff** (født 22. januar 1955 i Drammen) er norsk ernæringsforsker, kjent for sin forskning på antioksidanter. Han er professor ved Universitetet i Oslo.

Etter cand.scient. i biokjemi 1981 mottok han i 1985 en dr.scient. ved institutt for ernæringsvitenskap ved Universitetet i Oslo, der han i 1990 ble tilsatt som professor ved Institutt for medisin, det som i dag er Avdeling for ernæringsvitenskap. Blomhoff er kjent fra media som en ivrig formidler av sin forskning og har blant annet publisert sin tabell over matvarenene og deres antioksidanter.

## Verv og utmerkelser
* Mead Johnson award fra American Institute of Nutrition, 1998
* Anders Jahres medisinske pris 1991 til yngre forskere, "for hans internasjonalt anerkjente forskning vedrørende opptaksmekanismer, intracellulære transportprosesser og virkningsmekanismer for vitamin A"
* Kong Olav Vs Kreftforskningspris 1996
* Olav Torgersens forskningspris ved Rikshospitalet 1998
* Det Norske Videnskaps-Akademi innvalgt 2003

## Utgivelser
* 
* 
* 

## Referanser


## Eksterne lenker
Madonna i grotten

***Madonna i grotten*** (italiensk: *Vergine delle rocce*; engelsk: *Virgin of the Rocks*) av den italienske renessansekunstneren Leonardo da Vinci finnes i to versjoner med samme navn og med en komposisjon som er identisk bortsett fra flere betydningsfulle detaljer. Versjonen som generelt anses som den første versjonen, den eldste av de to, er urestaurert og henger i Louvre i Paris. Den andre, som ble restaurert mellom 2008 og 2010, henger i National Gallery, London. Verkene er ofte kjent som henholdsvis Louvre Madonna og London Madonna. Maleriene er begge nesten 2 meter høye og er malt i olje. Begge ble opprinnelig malt på trepaneler, men Louvre-versjonen har blitt overført til lerret.

Begge maleriene viser jomfru Maria og Jesusbarnet sammen med barnet døperen Johannes og erkeengelen Uriel i steinete, berglendte omgivelser som således har maleriene deres ordinære navn. De betydelige komposisjonsforskjellene er i blikket og høyre hånd til engelen. Det er mange mindre måter verkene er forskjellige på, blant annet fargene, lyssettingen, floraen og måten maleteknikken sfumato har blitt brukt på. Selv om datoen for en tilknyttet kommisjon er dokumentert, er den fullstendige historien til de to maleriene ukjent, noe som fører til spekulasjoner om hvilken av de to som er eldst.

Ytterligere to malerier er knyttet til denne kommisjonen: sidepaneler som hver inneholder en engel som spiller et musikkinstrument og fullført av medarbeidere til Leonardo. Disse er begge i National Gallery i London.

## Referanser


## Eksterne lenker
*
Steyr (andre betydninger)

**Steyr** har flere betydninger:

*9 x 23 mm Steyr, østerriksk pistolpatron
*Steyr Mannlicher, østerriksk våpenprodusent
**Steyr M1912
**Steyr AUG
**Steyr TMP
**Steyr MPi 69
**Steyr Scout
**Steyr HS .50
**Steyr-Mannlicher M1895
**Steyr Solothurn S1-100
*Steyr Sportwaffen, østerriksk våpenprodusent
*Steyr-Daimler-Puch, østerriksk våpen- og kjøretøyprodusent
**Steyr SK 105
**Steyr 4K 7FA G 127
*Steyr (elv), østerriksk elv
*Magna Steyr, østerriksk bilprodusent
Hans Einar Krokan

**Hans Einar Krokan** (født 18. februar 1945 i Folldal) er en prisbelønt norsk kreftforsker, kjent for sin forskning på hvordan celler kan reparere skadet DNA.

Etter cand.med. fra Universitetet i Oslo og dr.med. i biokjemi fra Universitetet i Tromsø 1977, var han førsteamanuensis i biokjemi samme sted (Tromsø). Så fulgte ett år i Bethesda som gjesteforsker ved Kreftinstituttet der, før han ledet avdeling for bioteknologi i Norsk Hydro 1985-88. Siden 1988 har han vært professor ved NTNU, først i bioteknologi frem til 1993, så i medisin (molekylærbiologi) ved det som i dag (2011) er Institutt for kreftforskning og molekylær medisin.
Han har vært i ledelsen for den norske delen av det internasjonale IARC-prosjektet og gjort viktige funn innen lungekreft med data fra HUNT-prosjektet i Nord-Trøndelag, som fra høsten 2019 er utvidet til å omfatte hele Trøndelag og heter Helseundersøkelsen i Trøndelag (HUNT).

## Verv og utmerkelser
* Det Norske Videnskaps-Akademi innvalgt 1994
* æresmedlem i Norsk biokjemisk selskap 1997
* European Molecular Biology Organization, innvalgt 2000
* Anders Jahres medisinske pris 2004, hovedprisen, delt med Erling Seeberg fra UiO
* Kong Olav Vs Kreftforskningspris 2008
* Kommandør av Den Kongelige Norske St. Olavs Orden 2016

## Referanser


## Eksterne lenker
* 
*
Bjørg Gaathaug

**Bjørg Myriam Gaathaug** (1942–2025) var en norsk journalist og radioprogramleder som var ansatt i NRK en årrekke. Hun arbeidet primært med radio.

Gaathaug var utdannet lærer. Hun kom til NRK i 1969, der hun blant annet ble kjent som paneldeltaker i spørreprogrammet ''20 spørsmål'' i 1970- og 1980-årene. I 1981 var hun med på å starte opp *[[Nattradioen]]*. Hun ble også med i den nyoppstartede *[[Dagsnytt]]* magasin-redaksjonen i 1990, og har jobbet i *[[Reiseradioen]]*, ''Dagsnytt Atten'', *[[Ukeslutt]]* og *[[Søndagsavisa]]*. I 2000 laget hun *Treat me nice*, en radioserie på ti programmer om da rocken kom til Norge. Kombinert med jobben i NRK jobbet hun også mange år som vikarlærer ved Stranden skole i Enebakk. 

Gaathaug var medlem av Norsk språkråd på begynnelsen av 2000-tallet.

## Referanser
Felttoget i Vest-Afrika (første verdenskrig)

**Vest-Afrikafelttoget** under første verdenskrig besto av to mindre og forholdsvis korte militæroperasjoner av de allierte for å besette de tyske koloniene i Vest-Afrika, Togoland og Tysk Kamerun.

De tyske koloniene var ikke spesielt godt forsvart og omringet av allierte kolonier.

## Togoland

Togoland ble nesten umiddelbart besatt av en styrke fra den britiske kolonien Gullkysten (dagens Ghana) og en mindre styrke fra den franske kolonien Dahomey (dagens Benin).

Kolonien hadde ingen militærstyrker, bare politistyrker. Kolonien kapitulerte 27. august 1914.

## Kamerun

Kamerun hadde en garnison på omtrent 1000 tyske og 3000 lokale soldater. Kolonien ble angrepet av britiske styrker fra Nigeria, franske styrker fra Tsjad og belgiske styrker.

Kolonihovedstaden Douala kapitulerte 27. september 1914, men de tyske styrkene i området drev oppholdene krigføring frem til det siste tyske fortet overgav seg i februar 1916.
Trond Halstensen

**Trond Sundby Halstensen** (født 29. september 1955 i Oslo) er en prisbelønt norsk immunolog, kjent for sine studier av cøliaki.

Etter examen artium fra Forsøksgymnaset 1976 og cand.med. 1984 ble det praksis og stipendiat ved Kreftforeningen, så dr.med. 1991 ved Universitetet i Oslo på avhandlingen *Immunopathology of Inflammatory Bowel Disease: Mucosal Complement Activation and Autoimmunity*. Der påviste han at de med kronisk betennelse i tykktarmen  reagerer på et helt vanlig protein på dens overflate. I 1994 ble han overlege i allergologisk immunologi ved Statens Institutt for Folkehelse. Fra 1998 var han førsteamanuensis ved Odontologisk fakultet samme sted, professor i immunologi ved Institutt for oral biologi i 2001.

## Verv og utmerkelser
* Anders Jahres medisinske pris 1994 "for hans grunnleggende forskning omkring de immunologiske mekanismene til flere kroniske tarmsykdommer, som ulcerøs colitt og glutenintoleranse"
* Norsk Selskap for Immunologi, president 2004-06 
## Referanser
Per Magne Ueland

**Per Magne Ueland** (født 1948) er en norsk farmakolog og kreftforsker.

Han har cand.med. 1973 og dr.med. 1979 fra Universitetet i Bergen. Samme sted var han førsteamanuensis i farmakologi 1977-1986 og professor fra 1987 til 2018.  Fra 2018 til har Ueland hovedsakelig vært engasjert med arbeid innenfor analyselaboratoriet Bevital.  

Han har publisert flere vitenskapelige artikler.  

## Verv og utmerkelser
* Falchs Juniorpris 1990
* Kong Olav Vs Kreftforskningspris 1992
* Årets forsker i Helst Vest, 2003
* Oppretter av BEVITAL (www.bevital.no), 2003
* Rangerte øverst på NIFU STEP sin liste over mest siterte norske forfatter av vitenskapelige artikler i perioden 1995-2004.
* Medredaktør for *Pharmacological reviews* 1995 og *Clinical chemistry* 2006
* Det Norske Videnskaps-Akademi, innvalgt 2009

## Referanser
Erling Seeberg

**Erling Christen Seeberg** (1946–2004) var en prisbelønt norsk kreftforsker, ekspert på hvordan celler kan reparere skadet DNA.

Han ble siv.ing. i biokjemi fra NTH i 1969 og ble forsker ved Forsvarets forskningsinstitutt der han var i tjue år. Etter et forskeropphold ved Yale University i årene 1972–1973, ble han den første som tok i bruk genteknologi i Norge.  
Han fikk dr.med. fra Universitetet i Oslo 1980 og ble professor II i genetikk der i 1987. Fra 1990 ledet han en forskergruppe ved Bioteknologisenteret i Oslo. Han var forskningsdirektør ved  École Superieure de Biotechnologie ved Universitetet i Strasbourg i perioden 1994–1996. 
Han ble professor i medisinsk mikrobiologi ved Universitetet i Oslo i 1996 og var forskningssjef ved Mikrobiologisk institutt på Rikshospitalet frem til sin død i 2004. I denne perioden var han også nestleder ved Senter for molekylærbiologi og nevrovitenskap, et Senter for fremragende forskning etablert i 2003.

## Utmerkelser
* European Molecular Biology Organization, innvalgt 1993
* Det Norske Videnskaps-Akademi, innvalgt 1994
* Kong Olav Vs Kreftforskningspris 2001
* Rikshospitalets pris for fremragende forskning, 2003
* Anders Jahres medisinske pris 2004, hovedprisen, delt med Hans Einar Krokan

## Referanser
Wilhelm Rønning

**Carl Wilhelm Rønning** (født 10. november 1895 i Fredrikstad, død 7. september 1983 i Oslo) var en norsk fotballspiller. Han var forsvarsspiller og representerte Oslo-klubbene Mercantile og Trygg. Rønning spilte på det  to ganger, mot  på Frogner stadion i 1915 og mot  i København i 1917.

## Referanser




## Eksterne lenker
*
Martinsyde

**Martinsyde** var en britisk fly- og motorsykkelprodusent som eksisterte mellom 1908 og 1922 da de ble slått konkurs etter en brann ved fabrikken.

## Historikk
Selskapet ble dannet i 1908 som et partnerskap mellom H.P Marin og George Handasyde og ble kjent som Martin & Handasyde. Deres første fly ble bygget i 1908-1909 og gjennomførte en vellykket takeoff før det ble tatt av et vindkast og kræsjlandet. De produserte flere monoplanfly etter dette, men det var biplanet S.1 fra 1914 som gjorde Martin-Handasyde til en vellykket flyprodusent.

Da selskapet i 1915 ble omdøpt til Martinsyde var det Storbritannias tredje største flyprodusent, med fabrikker i Brooklands og Woking. De begynte å produsere motorsykler fra 1919.

## Martinsyde-fly

*Martinsyde S.1  
*G100 og G102 "Elephant"
*Martinsyde RG
*Martinsyde F.1
*Martinsyde F.2
*Martinsyde F.3
*Martinsyde F.4 Buzzard
Vilhelm Fibiger

**Christian Vilhelm Christoffer Fibiger** (født 11. februar 1886 i Snedsted sogn i Thy, død 27. mars 1978 på Frederiksberg) var en dansk proprietær og konservativ politiker.

Han var sønn av lærer Peter Nicolaj Frost Fibiger og hustru Mathilde Friedrichsen. Han gikk den private realskolen i Hurup og tenkte egentlig å gå latinskolen i Aalborg og ta ingeniørutdannelse, men ble overtalt av familievennen Christen Mortensen Nyby om å gå i lære hos ham på Øland hovedgård i Harring sogn i Thy. Moren hadde vært tjenestepike hos Nyby. Fibiger fortsatte i lære ved Skaarupgaard i Vendsyssel, hvor moren var født, på Støvringgård ved Randers, og på landbruksskolen i Malling ved Aarhus. Bare 19 år gammel ble Fibiger ansatt som Nybys forvalter på Øland hovedgård. I 1909 kjøpte han hele gården av Nyby, som var barnløs og blitt over 80 år gammel. Vilhelm Fibiger giftet seg samme år med Astrid Klindt Sørensen.

Vilhelm og Astrid Fibiger hadde sterke religiøse interesser. Hans farsslekt var en presteslekt, og han hadde vokst opp i et grundvigiansk preget hjem. Han hadde en rekke verv i ytre- og indremisjon og diakonale stiftelser.

Fibiger var medlem av Folketinget for Thisted amtskrets 1920–1957. Gårdsdriften på Øland ble derfor overlatt til en forvalter innen hans eneste barn, Steen, kunne kjøpe den i 1948. Politisk representerte Fibiger de agrare og kirkelige strømningene i Det Konservative Folkeparti. Han ble en stor beundrer og nær fortrolig med John Christmas Møller, som på sin side representerte den urbane middelklassen. Fibiger og Christmas Møller var sterkt medvirkende til at de konservative inngikk forlik med Stauning-regjeringen om krisehjelp til landbruket i 1931 og 1932. Da Christmas Møller gikk av som formann i Det Konservative Folkepartis hovedstyre i 1939, var Fibiger hans foretrukne etterfølger, og han ble sittende frem til 1948.

I samlingsregjeringen ble utnevnt etter det tyske angrepet på Danmark i april 1940, ble Fibiger konsultativ minister tilknyttet Kirkeministeriet og Sosialministeriet. Da regjeringen ble omdannet i juli 1940, ble han kirkeminister, men måtte gå av for press fra den tyske okkupasjonsmakten i november 1942.  Fibiger var senere medlem av nimannsutvalget for partiene i samlingsregjeringene 1943–1945 og minister for handel, industri og sjøfart i frigjøringsregjeringen i 1945. Han var også medlem av kommisjonen som forberedte grunnlovsforslaget av 1953, som avskaffet tokammersystemet og gav kvinner arverett til tronen.

Fibiger ble tildelt Dansk Røde Kors' minnetegn for krigshjelpearbeid 1939–1945. Han ble utnevnt til kommandør av Dannebrogordenen i 1949.

## Referanser


## Litteratur
*
Odd E. Hanssen

**Odd Eivind Hanssen** (født 1917, død 13. september 1964) var en norsk patolog, kjent for å ha utviklet «Hanssen-metoden» for måling av nyrefunksjonen. 
Hanssen var forsker ved Rikshospitalet i mange år.
Han utviklet metoden da han gjestet patologiinstituttet ved State University of New York 1960-62, og den fikk etterhvert
innpass i standard praksis ved sykehus i Canada og Frankrike og anvendt til midt på 1980-tallet.
Han ble dr.med. 1963 på dette arbeidet, ansatt som dosent II i patologisk anatomi (han var også prosektor samme sted), men  døde året etter.

## Referanser